ประกาศกรมประมงประกาศกรมประมงเรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมง(อุปกรณ์ระบุตำแหน่งเรือประมง)ของเรือขนถ่ายสัตว์น้ำที่ทำการขนถ่ายสัตว์น้ำนอกน่านน้ำไทยให้สามารถใช้งานได้ตลอดเวลาพ.ศ. ๒๕๖๐ อาศัยอำนาจตามความในมาตรา ๘๘ (๑)แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติมอธิบดีกรมประมงออกประกาศไว้ ดังต่อไปนี้ข้อ ๑ ให้เจ้าของเรือที่ได้จดทะเบียนเป็นเรือขนถ่ายสัตว์น้ำซึ่งออกไปทำการขนถ่ายสัตว์น้ำนอกน่านน้ำไทยสามารถแจ้งการติดตั้งอุปกรณ์ระบุตำแหน่งเรือประมงได้มากกว่า ๑ ชุด โดยแจ้งการติดตั้งต่อพนักงานเจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมงตามแบบใบรายงานการติดตั้งอุปกรณ์ระบุตำแหน่งเรือ (ศฝป.๑) ก่อนออกไปทำการขนถ่ายสัตว์น้ำ ทั้งนี้อุปกรณ์ระบุตำแหน่งเรือประมงต้องผ่านการตั้งค่าเริ่มต้นโดยศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง การติดตั้งจะต้องเป็นไปตามประกาศกรมประมง เรื่องกำหนดมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำ(รุ่นที่ ๒) พ.ศ. ๒๕๖๐ ลงวันที่ ๑๑ พฤษภาคม พ.ศ. ๒๕๖๐ และที่แก้ไขเพิ่มเติมและต้องดำเนินการล็อคตรึงและตีตราอุปกรณ์ตามประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือขนถ่ายสัตว์น้ำหรือเรือเก็บรักษาสัตว์น้ำให้สามารถใช้งานได้ตลอดเวลา(ฉบับที่ ๓) ลงวันที่ ๒๒ กุมภาพันธ์ พ.ศ. ๒๕๖๐ และที่แก้ไขเพิ่มเติมข้อ ๒ กรณีที่เจ้าของเรือที่ได้จดทะเบียนเป็นเรือขนถ่ายสัตว์น้ำซึ่งออกไปทำการขนถ่ายสัตว์น้ำนอกน่านน้ำไทยหรือผู้ควบคุมเรือได้รับแจ้งจากพนักงานเจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมงด้วยเหตุไม่ได้รับสัญญาณจากระบบติดตามเรือประมงให้ดำเนินการแก้ไขระบบติดตามเรือประมงให้เป็นปกติทั้งนี้หากอยู่ในระหว่างการขนถ่ายสัตว์น้ำซึ่งได้รับการอนุญาตจากพนักงานเจ้าหน้าที่แล้ว ให้หยุดทำการขนถ่ายสัตว์น้ำทันทีเว้นแต่พิสูจน์ได้ว่าการขนถ่ายสัตว์น้ำในครั้งนั้นสามารถตรวจสอบผ่านระบบอื่น เช่นระบบแสดงตนอัตโนมัติ (AIS) ผู้สังเกตการณ์บนเรือ เป็นต้นกรณีที่เจ้าของเรือขนถ่ายสัตว์น้ำดังกล่าวได้แจ้งการติดตั้งอุปกรณ์ระบุตำแหน่งเรือเพิ่มเติมตามข้อ๑ สามารถสลับอุปกรณ์ระบุตำแหน่งเรือประมงทดแทนได้ ทั้งนี้ต้องแจ้งศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมงโดยส่งทางไปรษณีย์อิเล็กทรอนิกส์ และพนักงานเจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง ต้องดำเนินการเปลี่ยนแปลงข้อมูลและต้องแจ้งตอบรับการเปลี่ยนแปลงให้เจ้าของเรือขนถ่ายสัตว์น้ำดังกล่าวหรือผู้ควบคุมเรือทราบภายในหกชั่วโมงกรณีระบบติดตามเรือประมงขัดข้องโดยไม่สามารถแก้ไขให้กลับมาใช้งานได้ตามปกติภายในสิบสองชั่วโมงนับจากเวลาที่ได้รับแจ้งจากพนักงานเจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมงในครั้งแรก ให้เจ้าของเรือขนถ่ายสัตว์น้ำดังกล่าวดำเนินการนำเรือขนถ่ายสัตว์น้ำเข้าเทียบท่าทันทีทั้งนี้ อาจเป็นท่าเทียบเรือของรัฐชายฝั่งอื่นหรือท่าเทียบเรือของประเทศไทยก็ได้โดยการนำเรือขนถ่ายสัตว์น้ำกลับเข้าเทียบท่าต้องแจ้งพิกัดปัจจุบัน และแจ้งพิกัดในทุกหนึ่งชั่วโมงผ่านทางวิทยุสื่อสารระบบHF/SSB (USB) ช่องหลักความถี่ 8228.0 KHz ช่องรองความถี่ 6290.0 KHz หรือทางวิทยุสื่อสารระบบMF/HF (CB 27 MHz) ช่องหลักความถี่ 27.085 MHz (Ch.11 (C-Band)) ช่องรองความถี่ 27.105 MHz (Ch.12 (C-Band)) หรือทางโทรศัพท์๐ ๒๕๕๘ ๐๒๐๙, ๐ ๒๕๗๙ ๐๓๔๑ต่อศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง หรือทางไปรษณีย์อิเล็กทรอนิกส์ ที่ส่งผ่านมาจากทางไปรษณีย์อิเล็กทรอนิกส์ที่สามารถระบุตัวตนของอุปกรณ์ส่งสัญญาณผ่านดาวเทียมได้ซึ่งได้แจ้งต่อกรมประมงไว้ล่วงหน้าแล้วจนกว่าจะเข้าเทียบท่า โดยในระหว่างนั้นให้บันทึกตำแหน่งเรือตามใบรายงานตำแหน่งเรือกรณีระบบติดตามเรือประมงขัดข้อง (ศฝป. ๗.๑ และศฝป. ๗.๒) แนบท้ายประกาศนี้ทุกหนึ่งชั่วโมงในกรณีที่การแจ้งพิกัดในทุกหนึ่งชั่วโมงไม่สามารถกระทำได้อันเนื่องมาจากข้อจำกัดของระบบสื่อสารที่มีอยู่ในเรือขนถ่ายสัตว์น้ำให้ผู้ควบคุมเรือรายงานเหตุขัดข้องดังกล่าวไว้ในใบรายงานตำแหน่งเรือกรณีระบบติดตามเรือประมงขัดข้อง(ศฝป. ๗.๑ และ ศฝป. ๗.๒) แนบท้ายประกาศนี้กรณีนำเรือเข้าเทียบท่าเทียบเรือของประเทศไทยให้ส่งใบรายงานดังกล่าวต่อพนักงานเจ้าหน้าที่ประจำศูนย์ควบคุมการแจ้งเรือเข้าออกของกองควบคุมการประมงนอกน่านน้ำและการขนถ่ายสัตว์น้ำและให้ดำเนินการซ่อมแซมระบบติดตามเรือประมงทันที ในกรณีที่ดำเนินการซ่อมแซมแล้วเสร็จให้ดำเนินการทดสอบระบบการส่งสัญญาณระบบติดตามเรือประมงต่อพนักงานเจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมงกรณีนำเรือเข้าเทียบท่าเทียบเรือของรัฐชายฝั่งอื่นให้ส่งใบรายงานดังกล่าวและเอกสารหลักฐานการแจ้งเข้าเทียบท่าจากหน่วยงานของรัฐเจ้าของท่าผ่านทางไปรษณีย์อิเล็กทรอนิกส์ และให้ดำเนินการซ่อมแซมระบบติดตามเรือประมงทันทีในกรณีที่ดำเนินการซ่อมแซมแล้วเสร็จให้ดำเนินการทดสอบระบบการส่งสัญญาณระบบติดตามเรือประมงต่อพนักงานเจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง เมื่อได้รับความเห็นชอบจากพนักงานเจ้าหน้าที่แล้วจึงสามารถนำเรือออกจากท่าเทียบเรือได้การแจ้งของพนักงานเจ้าหน้าที่ที่ได้ดำเนินการผ่านช่องทางการติดต่อที่เจ้าของเรือขนถ่ายสัตว์น้ำได้ให้ไว้ในใบรายงานการติดตั้งอุปกรณ์ระบุตำแหน่งเรือหรือในแบบแจ้งการเข้าออกท่าเทียบเรือประมงให้ถือว่ามีการแจ้งและเจ้าของเรือขนถ่ายสัตว์น้ำได้รับทราบแล้วความในวรรคหนึ่งและวรรคสามมิให้ใช้บังคับกรณีเหตุขัดข้องเกิดจากความบกพร่องของระบบการสื่อสารผ่านดาวเทียมระบบของผู้ให้บริการโทรคมนาคม ระบบของกรมประมงหรือเหตุอื่นใดที่มิใช่ความบกพร่องของเจ้าของเรือขนถ่ายสัตว์น้ำหรือผู้ควบคุมเรือข้อ ๓ เจ้าของเรือที่จดทะเบียนเป็นเรือขนถ่ายสัตว์น้ำซึ่งออกไปทำการขนถ่ายสัตว์น้ำนอกน่านน้ำไทยไม่ต้องปฏิบัติตามข้อ ๖และ ๗ ของประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือขนถ่ายสัตว์น้ำหรือเรือเก็บรักษาสัตว์น้ำให้สามารถใช้งานได้ตลอดเวลา(ฉบับที่ ๔) พ.ศ. ๒๕๖๐ ลงวันที่ ๑๘ พฤษภาคม พ.ศ. ๒๕๖๐ และที่แก้ไขเพิ่มเติมข้อ ๔[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๒๗ ตุลาคม พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑. ใบรายงานการติดตั้งอุปกรณ์ระบุตำแหน่งเรือ(ศฝป. ๑)๒. ใบคำร้องขอปิดสัญญาณอุปกรณ์ระบุตำแหน่งเรือ (VMS) ชั่วคราว (ศฝป. ๔)๓. ใบแจ้งเหตุเมื่อเรือไม่ส่งข้อมูล VMS (ศฝป. ๗.๑)๔. ตารางบันทึกตำแหน่งตำบลที่เรือเมื่อสัญญาณข้อมูลVMS ขัดข้อง (ศฝป. ๗.๒)(ดูข้อมูลจากภาพกฎหมาย)ปุณิกา/อัญชลี/จัดทำ๖ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๕ ง/หน้า ๓๒/๓๑ ตุลาคม ๒๕๖๐